安迪華荷

安迪華荷，原名 Andrej Varchola, Jr.，係一個美國藝術家，又以流行藝術見稱，喺佢開始做流行藝術之前，做過商業插畫家同櫥窗設計師。1987年2月22號喺紐約屋企心臟病發死，終年59歲。

品評 
對安迪華荷嘅作品定係個人嘅評論，好壞都有。首先畀人話佢貪錢同鍾意出風頭，但同時佢名氣亦令佢成為一個美國文化象徵。另外，佢啲作品嘅評價亦好極端，例如佢成名作係一系列金寶湯圖案，成輯作品完全無任何特色，只係將一個罐頭湯正面重覆印十幾次，兼且無任何角度，而且好平面。有支持者鍾意佢夠前衛，認為佢嘅作品係反映資本主義生產方式一個階段，背後意義好有深度咁話。就算係咁，亦公認係二十世紀最有影響力嘅藝術家。

佢亦係一位喺早期承認自己係同性戀嘅一份子。

美國藝術家
紐約州人